Tangozam-bony

Ny tangozam-bony na tangozam-boa na tsorina hoe tangoza dia ampahany mampitohy ny vonin-javamaniry na ny voan-javamaniry (aorian' ny fitsaihana) amin' ny taho. Misy anefa ny vony sy ny voa izay manana tangozany fohy dia fohy na tsy manana tangozany mihitsy. Ny tangozam-bony na tangozam-boa dia mitovy firafitry amin' ny taho (toy ny tangozan-dravina, izay mitondra ny ravina). Maitso sy tsy misy ravina izy io amin' ny ankapobeny. Na izany aza, ny tangozan-dravina dia mety hisy ravina, matetika kely dia kely, ary indraindray miova ho braktea, maitso na miloko hafa, maneho ny vony na vondrom-bony. Ohatra, ao amin' ny madagasikara (Euphorbia pulcherrima), ny singa manaingo dia braktea mena midorehitra, fa kely dia kely ny vondrom-bony. Amin' ny zavamaniry sasany dia misy loko marevaka ny tangozam-bony. Ny tangozam-bony na tangozam-boa dia mety hisampantsampana maro, indrindra amin' ny vondrom-bony lasa sampaho na salohy. Amin' ity tranga ity, ny sampantsampany dia antsoina hoe "zana-tangozam-bony" na "zana-tangozam-boa".
vignette|Tangozam-bonin' ny Agave misy braktea isaky ny tonony
vignette|Phytolacca americana
vignette|Cyperus
Amin' ny zavamaniry sasany, ny tangozam-bony dia mandalo fiovana miavaka aorian' ny fitsaihana:

 ao amin' ny  mahabibo (Anacardium occidentale) dia mivonto ny tangozam-bony ary manjary be nofony, mamorona ilay zavatra toa voany azo hanina, izay mitondra ny tena voankazo marina eny amin' ny tendrony;
 ilay atao hoe voan' ny frezy tsy tena voa fa vokatry;
 ao amin' ny voanjo, ny ampahany amin' ny tangozam-bony antsoina dia mihalava be ary midina, mahatonga ny fihary atodinaina hilevina ka hiova ho voan' ny voanjo izay mihamatoy any ambanin' ny tany.

 Jereo koa 

 Lisitry ny taovan-javamaniry